Juwa jidadaba krĩchapanʉ plata sãwũã gastaita | Bʉ mebẽrãbawarãra sobiabaseabʉ\nPlata sãwũã gastaita\n«Ũrãgʼa biata jʉrʉra nekʼãrẽra bia oyi» (Proverbios 20:18)\nJõmaʉ̃ba plata nesidapanʉ dayirã mebẽrã akʉita akʉza ãya nesidabʉ edaita (Proverbios 30:8). Wãrĩnubaira, platara dayirã kʼãrẽba (Eclesiastés 7:12). Edaʉde zare dayirã mebẽrãbawara bedʼeaira plata ʉ̃rʉ, mamina bʉ juwa jidada maʉ̃ba bedʼea zroma erbabirãra (Efesios 4:32). Adewara bedʼea abʼarika zedape krĩchaidua kʼãrẽne gastaita platara.\n1 BIʼIA KRĨCHAPE ORA\nDAIZEZE BEDʼEABA JARABɄTA. «¿Marãnebemaba de zromata okrĩñabʉrʉdʼera jewedʼa bʼepe sõmbe gastaidebemane naara bia krĩchabari ẽka zhi nesidʼara erubʉ kʼawuaita ma pãrãĩta?» (Lucas 14:28, DB). Biga ũmeba kʼawuita kʼãrẽne gastaita ãyi platara (Amós 3:3). Krĩchaidua kʼãrẽ edaita nesidabʉta akʉza sõbe gastaibarata (Proverbios 31:16). Bʉa plata mejãcha erbʉbʉsida kʼãrẽ edaita maʉ̃bara jaraẽ jõma edaibarata. Akʉza debe orãra, awuarabʉrʉ bʉa plata erbʉawa gastara (Proverbios 21:5; 22:7).\nPlata jõma gastaẽbʉrʉ jedeko jõbʉrʉde bedʼeara bʉ kimaʉ̃me kʼãrẽne gastaita\nDebebarapanʉbʉrʉ krĩchaidua sãwũã paga wãnaita. Deda neokora eda koibadabara\n2 WÃRĨNUTA JARADA AKɄZA BIʼIA KRĨCHARA\nDAIZEZE BEDʼEABA JARABɄTA. «Mawũã dayirãra Jeowa deiduawabʉrʉ nebia opanʉẽ, akʉza ẽbẽrarã deidubida nebia opanʉ» (2 Corintios 8:21). Bʉ kimara wãrĩnuta jarada bʉa sõbe ganabʉta akʉza sõbe gastabʉta.\nNaara bedʼeara bʉ kimaʉ̃me bʉa kʼãrẽ oinaẽna plata ʉ̃rʉ (Proverbios 13:10). Bʉ kimaʉ̃me maʉ̃ ʉ̃rʉ bedʼeapanʉbʉrʉ kʼãrẽbayi yõẽãpanaita. Akʉza akʉra plata bʉa ganabʉra bʉ mebẽrãneta krĩcharãra bʉ abaʉdeta (1 Timoteo 5:8).\nBʉ kimaʉ̃me bedʼea abʼarika zera mãyi aba abakaʉba sõbe gastadaita, awurua widiẽã\nJũãrãra plata neẽ dogodebʉrʉ bedʼeaita\nSÃWŨÃ KRĨCHABɄ PLATA Ʉ̃RɄ\nPlatara yibiamina, iduaribirara bʉ juwa jidabʉra maʉ̃a yi edebita bari kʼãrẽ nesidaẽ edai kʼãrẽa (Mateo 6:25-34). Plata mejãcha erbaita nesidaẽ dayi sobiabaira. Daizeze bedʼeabara jarabʉ «dabʉ ewapanaidua akʉza kaʉbaidua nebia mejãcha erbaideba» (Lucas 12:15). Plataba nekʼãrẽ edabʉira audre yibia dayi juwa jidabʉta, awuarabʉrʉ sobiabara bʉa nekʼãrẽ erbʉba akʉza kĩrãduarãra Daizezera. Maʉ̃ta ora bʉ mebẽrãra sobiabayi akʉza bʉra Jeowaba kʼarebayi (Hebreos 13:5).\n¿Kʼãrẽta oibara mebẽrãbawaraʉba debe mejãcha oẽbaita?\n¿Sõbeda wãrĩnuta jarasi mʉ kima plata ʉ̃rʉ?